
Извршителот Слободанка Колоска од Охрид врз основа на барањето за спроведување на извршување од доверителот Силко Танески  од Охрид со  живеалиште на ул.„Сирма Војвода“ бр. 46-а Охрид, преку полн. адвокат Слободан Томовски од Охрид, засновано на извршната исправа Пресуда МАЛВП 340/13 од 26.09.2013 год.на Основен суд Охрид, против должникот Божин Таноски од с. Оровник Охрид, со   живеалиште с. Оровник Охрид,  за спроведување на извршување во вредност 39.872,00 ден., на ден 20.06.2022 година го донесува следниот:
З А К Л У Ч О К

ЗА УСНА ЈАВНА ПРОДАЖБА

(врз основа на членовите 179 став (1), 181 став (1) и 182 став (1) од Законот за извршување)

СЕ ОПРЕДЕЛУВА  прва продажба со усно  јавно наддавање на недвижноста означена како ГРАДИНА која се наоѓа на: 
            -КП бр. 116 на м.в. „Село“ катастарска култура 12000, класа 4, со вкупна пов. од 307 мкв. евидентирана во Имотен лист 313 за КО Оровник, при Агенција за катастар на недвижност Одделение за катастар на недвижност Охрид, во сопственост на должникот Таноски Божин  од с. Оровник Охрид.
Продажбата ќе се одржи на ден 22.07.2022 година во 11:00 часот во просториите на Извршител Слободанка Колоска на ул. „Димитар Влахов“ бр.13/9. 

Почетната вредност на недвижноста, утврдена со заклучок на извршителот И.бр. 976/13 од 20.06.2020 год.  изнесува 153.500,00 ден, под која недвижноста не може да се продаде на првото јавно наддавање.

Недвижноста е оптоварена со следните товари: Налог за извршување врз недвижност И.бр. 976/13 од 27.01.2014 год. на Извршител Иван Митаноски, Налози за извршување кај пристапување кон извршување  И.бр.639/11, И.бр. 680/11 и И.бр. 683/11 сите од 31.03.2022 год. на Извршител Слободанка Колоска. 

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето  на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста. 

Уплатата на паричните средства на име гаранција се врши на жиро сметката од извршителот со бр. 210-073986200278 која се води кај НБЛ банка АД Скопје и даночен број 5020019504637.

Даночните обврски по основ на продажбата паѓаат на товар на купувачот. 

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање „Нова Македонија“ и електронски на веб страницата на Комората.
Заклучокот ќе се достави до странките, до пристапните доверители, до соседите на земјоделското земјиште, до лицата кои имаат запишано или законско право на првенство на купување и до надлежниот орган на управата.









         И З В Р Ш И Т Е Л

	
	Слободанка Колоска


Д.-на: Должник, Доверител, Соседи на недвижност 


Надлежен орган на управа

Правна поука: Против овој заклучок може да се поднесе приговор до Основниот суд Охрид согласно одредбите на член 86 од Законот за извршување.

